Diari Oficial de la Generalitat Valenciana


Sumari del DOGV 7785, del 18-05-2016 (2016/3502)

RESOLUCIÓ de 12 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions per al finançament d'actuacions en matèria d'acció comunitària.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3502


Data del document
:   12-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 12 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions per al finançament d'actuacions en matèria d'acció comunitària. [2016/3502]  
Per mitjà de l'Ordre 9/2016, de 13 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions en matèria d'acció comunitària (DOCV 7765, 21.04.2016).  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
Convocar per a l'exercici 2016 les subvencions per a la realització d'actuacions d'inclusió social de les persones o unitats familiars que es troben en situació de vulnerabilitat, regulades per l'Ordre 9/2016, de 13 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de les subvencions en matèria d'acció comunitària (d'ara endavant Ordre 9/2016).  
A aquesta convocatòria de subvencions, no es podran acollir els col·lectius de població gitana i població immigrant que tinguen línies específiques de subvenció en la Conselleria d'Igualtat i Polítiques Inclusives.  
  
Segon. Condicions de concessió de la subvenció  
1. El procediment de concessió d'aquestes subvencions es tramitarà en règim de concurrència competitiva.  
2. Per a obtindre la condició de beneficiaris de les subvencions regulades en l'Ordre 9/2016 les entitats sense ànim de lucre hauran de complir els requisits establits en l'article 3 de la mencionada orde.  
  
Així mateix, les entitats beneficiàries de la subvenció hauran de complir les obligacions arreplegues en l'article 4 de l'Ordre 9/2016.  
  
Tercer. Finançament  
Les subvencions contingudes en la present convocatòria es concediran amb càrrec al Pressupost de la Generalitat per a l'exercici 2016, línia de subvenció S1827, aplicació pressupostària 19.56.96.517.66.8, denominada «Programes d'acció comunitària», dotada amb un import de 2.021.190 ?.  
  
Quart. Termini i lloc de presentació de les sol·licituds de subvenció  
1. El termini per a la presentació de les sol·licituds serà de 15 dies naturals a comptar de l'endemà de la publicació de la present resolució de convocatòria en el Diari Oficial de la Comunitat Valenciana.  
  
Les sol·licituds es formalitzaran segons el model que s'acompanya, com annex I de la present resolució. Este model de sol·licitud està disponible en el portal de la Generalitat, www.gva.es, accedint a l'apartat «Guia prop», «Tràmits i serveis».  
2. Les sol·licituds de subvencions regulades en la present resolució hauran d'estar degudament formalitzades i subscrites per qui exercisca la representació legal de l'entitat. El nom de l'entitat haurà de coincidir amb el que figure en el CIF. Es presentaren preferentment, junt amb la documentació requerida, en els registres d'entrada de les direccions territorials d'Igualtat i Polítiques Inclusives on radique la seu social de l'entitat sense ànim de lucre. Tot això sense perjuí del que disposa la legislació de procediment administratiu comú.  
  
3. Cada entitat només podrà presentar una única sol·licitud, que contindrà una de les actuacions prevista en l'article 2 de l'Ordre 9/2016.  
  
  
Cinquè. Documentació que ha d'acompanyar a la sol·licitud  
La sol·licitud degudament omplida, que s'acompanya com annex I, contindrà tots els aspectes necessaris per a la valoració de l'activitat a subvencionar. Aquelles dades o extremes que no hagen sigut aportats en la corresponent fitxa tècnica, inclosa en l'apartat L de la sol·licitud no podran ser tinguts en compte als efectes de la seua valoració.  
  
Amb la sol·licitud d'aquesta convocatòria, s'haurà d'acompanyar el model d'autorització de consulta telemàtica de dades per a ajudes i subvencions de la Conselleria d'Igualtat i Polítiques Inclusives que consta com annex II. La no-autorització suposarà que l'interessat haurà d'aportar, junt amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social  
En el cas que l'entitat siga nova perceptora de subvencions de la Conselleria d'Igualtat i Polítiques Inclusives o s'hagen modificat els dades presentades per l'entitat en relació amb anteriors convocatòries, hauran de presentar:  
1) Fotocòpia compulsada de la targeta del CIF de l'entitat sol·licitant.  
2) Fotocòpia compulsada dels estatuts vigents de l'entitat.  
3) Model de domiciliació bancària, segons el model que s'acompanya com a annex III i que figura en el portal de la Generalitat, www.gva.es, accedint a l'apartat «Guia prop».  
  
Sisè. Criteris de valoració de les sol·licituds i determinació de les subvencions  
Les sol·licituds presentades es valoraren d'acord amb els criteris assenyalats en l'article 6 de l'Ordre 9/2016.  
Els criteris per a determinar la quantia de la subvenció s'estableixen en l'article 7 de l'Ordre 9/2016.  
  
Setè. Termini de resolució i notificació  
1. El termini màxim per a resoldre i publicar la resolució serà de sis mesos a comptar de l'endemà de la publicació de la resolució de convocatòria en el Diari Oficial de la Comunitat Valenciana, de conformitat amb allò que disposa l'article 11 de l'Ordre 9/2016.  
2. Transcorregut el termini màxim per a resoldre sense que s'haja dictat una resolució expressa, les sol·licituds hauran d'entendre's desestimades per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedisquen o deneguen les subvencions es notificaran per publicació en el Diari Oficial de la Comunitat Valenciana i en la pàgina web de la Direcció General d'Inclusió Social, d'acord amb els articles 58 i 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Vuitè. Recursos  
La resolució de concessió de la subvenció que es dicte d'acord amb aquesta convocatòria, posarà fi a la via administrativa i, en contra, es podrà interposar recurs potestatiu de reposició en el termini d'un mes a comptar de l'endemà de la publicació, o bé directament recurs contenciós administratiu, en el termini de dos mesos a comptar des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Novè. Règim de lliuraments de pagament  
1. El pagament de la subvenció, d'acord amb el que disposa l'article 12.1 de l'Ordre 9/2016 i en l'article 34.1.b de la Llei 11/2015, de 29 de desembre, de Pressupostos de la Generalitat per a l'exercici 2016, es realitzara en els termes següents:  
a) S'alliberarà un 70 % de l'import de la subvenció, una vegada concedida aquella.  
b) El 30 % restant s'alliberarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
2. El termini màxim per a la justificació del lliurament de la primera bestreta de la subvenció finalitzarà necessàriament el 31 d'octubre de 2016, la justificació de l'import restant junt amb la presentació de la memòria tècnica finalitzarà el 31 de gener de 2017.  
  
Deu. Justificació de la subvenció  
1. Les entitats beneficiàries podran ser subvencionades en les despeses de personal i altres despeses corrents que resulten necessàries per a l'exercici de l'activitat subvencionada.  
2. Les entitats beneficiàries presentaran la justificació de l'activitat subvencionada davant la direcció territorial corresponent, en el cas d'actuacions d'àmbit provincial i davant de la direcció general competent en matèria d'inclusió social, en el cas d'actuacions d'àmbit supraprovincial o autonòmic. Tot això sense perjuí del que disposa la legislació de procediment administratiu comú.  
La justificació constarà de la documentació de caràcter econòmic justificativa de l'acció subvencionada i d'una memòria tècnica relativa a l'actuació subvencionada.  
Quan les activitats hagueren sigut finançades, a més de amb la subvenció, amb fons propis o altres subvencions o recursos, haurà d'acreditar-se per mitjà de documentació de caràcter econòmic l'import, procedència i aplicació de tals fons a les activitats subvencionades.  
3. La documentació de caràcter econòmic a presentar haurà de justificar les despeses de personal i les despeses corrents ocasionades en les actuacions realitzades amb anterioritat a l'últim dia de l'exercici econòmic subvencionat i contindrà:  
a) Una relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió, relació amb el projecte subvencionat i percentatge de finançament que s'imputa a la Generalitat, segons model que figura en la pàgina web de la conselleria competent en matèria d'inclusió social.  
b) Les factures o documents de valor probatori equivalent acreditatius de les despeses incorporades en la relació anterior, per mitjà de la presentació d'originals o còpies compulsades. Aquestes hauran de reunir els requisits arreplegats en el Reial Decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
c) En cas d'imputar costos salarials o altres justificacions que impliquen obligacions fiscals de l'últim trimestre de l'exercici, s'haurà de presentar declaració responsable en què s'indique que s'aportarà la documentació justificativa durant el mes de gener de l'exercici següent.  
  
Prèviament al seu fotocopiat els originals hauran de marcar-se amb un segell o diligència, el model del qual figura en la pàgina web de la conselleria competent en matèria d'inclusió social, indicant-hi el número d'expedient per a la justificació del qual han sigut presentats i el percentatge de finançament que s'imputa a la Generalitat.  
4. La memòria tècnica o descriptiva de l'execució del projecte subvencionat haurà de permetre conèixer el nombre de beneficiaris del projecte, les actuacions realitzades, el grau de compliment dels objectius proposats, els materials i metodologia empleada i quantes altres dades es considere de rellevància. La dita memòria es realitzarà d'acord amb el model que figura en la pàgina web de la conselleria competent en matèria d'inclusió social, havent de ser remesa en suport informàtic (format pdf) a la següent adreça de correu electrònic: inclusió uewkaa@pql.ry.  
Les dades referents a les persones beneficiàries del programa es presentaran sempre desagregades per gènere.  
5. les despeses a justificar hauran de correspondre's amb els continguts dels projectes objecte de subvenció, no sent admissibles despeses d'actuacions que no estiguen específicament previstes en la seua descripció. D'acord amb el que preveu l'article 31.2 de la Llei 38/2003, es considerarà despesa realitzada, amb caràcter general, la que ha sigut efectivament pagada amb anterioritat a la finalització del període de justificació.  
6. En aquelles despeses subjectes a la normativa reguladora de l'Impost sobre la Renda de les Persones Físiques, haurà de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles.  
7. Així mateix, en la justificació de les retribucions de personal laboral contractat, junt amb els corresponents fulls de salaris, s'hauran d'adjuntar els preceptius documents de cotització a la Seguretat Social, així com l'ingrés de les cotitzacions en la Tresoreria General de la Seguretat Social.  
  
Onze. Entrada en vigor  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra aquesta resolució de convocatòria, que posa fi a la via administrativa, podrà recórrer-se potestativament en reposició davant el mateix òrgan que l'haguera dictat, en el termini d'un mes a comptar de l'endemà de la publicació, d'acord amb la legislació de procediment administratiu, o directament recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. Tot això sense perjuí que els interessats puguen presentar qualsevol altre recurs que hi estimen pertinent.  
  
  
València, 12 de maig de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.